ธปท.เผยทุนสำรอง1.858แสนล้านเหรียญสหรัฐ
ธปท.เผยทุนสำรองประเทศอยู่ที่ 1.858 แสนล้านเหรียญสหรัฐ เพิ่มขึ้น 1,200 ล้านเหรียญสหรัฐ คาดเพิ่มตามความจำเป็นในการดูแลเงินบาทแข็งค่า ด้านเงินสดหมุนเวียนในระบบเพิ่ม1.79 หมื่นล้านบาท
22 เม.ย. 2554

ธปท.เผยทุนสำรองประเทศอยู่ที่ 1.858 แสนล้านเหรียญสหรัฐ เพิ่มขึ้น 1,200 ล้านเหรียญสหรัฐ คาดเพิ่มตามความจำเป็นในการดูแลเงินบาทแข็งค่า ด้านเงินสดหมุนเวียนในระบบเพิ่ม1.79 หมื่นล้านบาท
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่  15 เม.ย.ปีนี้ อยู่ที่ระดับ 1.858 แสนล้านเหรียญสหรัฐ หรือประมาณ 5.606 ล้านล้านบาท เพิ่มขึ้น 1,200 ล้านเหรียญสหรัฐ หรือประมาณ 36,000ล้านบาท หากคิดอัตราแลกเปลี่ยนที่ระดับ 30 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.846 แสนล้านเหรียญสหัฐ หรือประมาณ 5.547แสนล้านบาท ด้านฐานะสุทธิการซื้อขายเงินตราต่างประเทศแลกกับเงินบาทล่วงหน้า (Forward)อยู่ที่ระดับ 2.11หมื่นล้านเหรียญสหรัฐ  ลดลงเล็กน้อย จากระดับ 2.13 หมื่นล้านเหรียญสหรัฐในสัปดาห์ก่อนหน้า โดยทุนสำรองสุทธิ ที่รวมทุนสำรองระหว่างประเทศกับฐานะการซื้อขายล่วงหน้าในปัจจุบันแล้วอยู่ที่ระดับ 2.069 แสนล้านเหรียญสหรัฐ
ทั้งนี้ คาดว่าทุนสำรองที่เพิ่มขึ้นเล็กน้อยเป็นผลจากการเข้าดูแลค่าเงินบาทที่มีแนวโน้มโน้มแข็งค่าขึ้นของธปท. เนื่องจากเงินเหรียญสหรัฐอ่อนค่าลง และขณะเดียวกันเงินทุนก็เริ่มไหลเข้ามาหาผลที่ดีเพิ่มขึ้นในภูมิภาครวมทั้งไทย ทำให้ธปท.มีความจำป็นในการเข้าชะลอการแข็งค่าของเงินบาทด้วยการยอยเข้าซื้อเงินเหรียญสหรัฐที่ไหลเข้ามาในตลาดเงินไทยอย่างต่อเนื่อง  
ด้านฐานเงินหรือปริมาณเงินสดหมุนเวียนในมือประชาชนและเงินฝากสถาบันการเงินอยู่ที่ธปท.อยู่ที่ระดับ 1.225 ล้านล้านบาท เพิ่มขึ้น 1.79 หมื่นล้านบาท จากสัปดาห์ก่อนหน้าอยู่ที่ระดับ 1.207ล้านล้านบาท โดยปริมาณเงินสดยังเพิ่มขึ้นในระดับปกติ